ব্রাহ্মণবাড়িয়ার নবীনগরে মেঘনা নদীতে গতকাল ট্রলার ডুবে ২০টি গরুর মৃত্যু হয়েছে। জানা যায়, উপজেলার বীরগাঁও ইউনিয়নের বাইশমৌজা গরু বাজারে চাঁদপুর রফিক বেপারি ও মন্টু বেপারি ৮ লাখ টাকা দিয়ে ২০ গরু ক্রয় করে। পরে তারা ট্রলারে নিয়ে নবীনগরে আসার পথে মেঘনা নদীর দূর্গারামপুর নামকস্থানে ট্রলারটি ডুবে যায়। ক্ষতিগ্রস্ত গরু মালিক রফিক ও মন্টু মিয়া বলেন, ৮ লাখ টাকা দিয়ে ২০টি গুরু কিনেছিলাম। ১টি গরুও বাঁচাতে পারলাম না। বীরগাঁও ইউনিয়ন পরিষদ চেয়ারম্যান মো. কবির আহম্মেদ বলেন, ট্রলার ডুবির ঘটনায় ২০টি গরু মারা গেছে।